OpenLLM-France/wikimedia huggingface dataset:
# Hercules Bellville

Hercules Bellville (18 de juny de 1939 - 21 de febrer de 2009) va ser un productor de cinema estatunidenc. Treballant amb Jeremy Thomas a la Recorded Picture Company de Londres durant gran part de la seva carrera posterior, va ser productor associat de Els somiadors i Sexy Beast, i el coproductor de Blood and wine, laberint criminal. Antigament Bellville havia estat emprat com a ajudant de direcció de Roman Polanski en moltes pel·lícules, treballant amb el director en una capacitat creativa durant més d'una dècada. Bellville va ser productor associat a Le Locataire de Polanski, i són les seves mans les que van travessar el mur per amenaçar Catherine Deneuve a Repulsió.

## Biografia

Va néixer a San Diego, Califòrnia el 18 de juny de 1938, fill de Rupert Bellville i la seva dona Jeanie Fuqua. La família es va traslladar a Anglaterra al voltant de 1941, on el seu pare es va convertir en pilot de proves. Els seus pares es van divorciar i Hercules va ser enviat a l'Ampleforth College a Yorkshire.
Va passar l'estiu de 1956 viatjant per Espanya amb Ernest Hemingway i el torero, Cayetano Ordóñez. Al seu retorn a Anglaterra va començar els seus estudis en francès i castellà a Christ Church, Oxford. El 1964 va conèixer Roman Polanski i se li va oferir un lloc com a assistent, treballant a la pel·lícula "Repulsió" i després a "Cul de Sac". Només a partir de 1971 va començar a rebre crèdits a la pantalla: MacBeth 1971, What? 1972 i Tess 1978, cadascun com a director de segona unitat. El 1976 va ser productor associat de "Le Locataire".
Després d'un llarg període com a assistent de direcció en diversos projectes cinematogràfics l'any 1984, es va unir a Jeremy Thomas a Londres com a "ambaixador cultural".
Li van diagnosticar càncer l'hivern de 2007/8 i semblava estar curat, però la malaltia va reaparèixer a l'hivern de 2008/9.
Es va casar amb Ilana Shulman el 19 de febrer de 2009 i va morir dos dies després. Està enterrat al cementiri d'Highgate Est, al costat sud del camí principal.

## Filmografia
### Ajudant de direcció

* Professione: reporter (1975)
* Pirates (1976 però abandonat i finalment llançat el 1986) 1986)
* The First Deadly Sin (abandoned)
* Hurricane (1979)
* Being There (1979)
* El carter sempre truca dues vegades (1981)

### Productor

* Els somiadors (2003)
* Sexy Beast (2000)
* De bèsties i bestioles (1998)
* Blood and wine, laberint criminal (1996)
* Strangers Kiss (1983)

## Referències

* ↑ Auty, Chris «Hercules Bellville». The Guardian, 23-02-2009 [Consulta: 15 setembre 2016].
* 1 2 3 4 Guardian (newspaper): obituary 24 February 2009
* ↑ Variety (periodical): 23 February 2009

## Fonts

* McCarthy, Todd. «Producer Hercules Bellville dies», 24-02-2009. [Consulta: 15 setembre 2016].
* «Hercules Bellville: Much-loved film producer who worked with Polanski», 02-03-2009. [Consulta: 15 setembre 2016].
# Hipodamia

Hipodamia és el nom dels següents personatges:
* Hipodamia (filla d'Enomau).
* Hipodamia (muller de Pirítous).
* Hipodamia (filla d'Anquises).
# Himne de La Rioja

L'Himne de La Rioja és l'himne oficial de la comunitat autònoma de La Rioja. Va ser composta per Eliseo Pinedo i no té lletra.

## Referències

* ↑ Pérez de Lama, Ernesto (dir.). Manual del Estado Español 1999. Madrid: LAMA, 1998, p. 612. ISBN 84-930048-0-4.
# Hanover (Pennsilvània)

Hanover és una població dels Estats Units a l'estat de Pennsilvània. Segons el cens del 2000 tenia 14.535 habitants.

## Demografia

Segons el cens del 2000, Hanover tenia 14.535 habitants, 6.605 habitatges, i 3.817 famílies. La densitat de població era de 1.537,5 habitants per quilòmetre quadrat.
Dels 6.605 habitatges en un 23,4% hi vivien nens de menys de 18 anys, en un 44,6% hi vivien parelles casades, en un 9,4% dones solteres, i en un 42,2% no eren unitats familiars. En el 36,3% dels habitatges hi vivien persones soles el 16,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,16 i el nombre mitjà de persones que vivien en cada família era de 2,81.
Per edats la població es repartia de la següent manera: un 20,1% tenia menys de 18 anys, un 8% entre 18 i 24, un 28% entre 25 i 44, un 22,6% de 45 a 60 i un 21,2% 65 anys o més.
L'edat mediana era de 40 anys. Per cada 100 dones de 18 o més anys hi havia 87,5 homes.
La renda mediana per habitatge era de 35.536 $ i la renda mediana per família de 45.156 $. Els homes tenien una renda mediana de 31.206 $ mentre que les dones 21.512 $. La renda per capita de la població era de 20.516 $. Entorn del 4,5% de les famílies i el 7,7% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hanover». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Hanover». American Fact Finder. Oficina del Cens dels Estats Units, 12-01-2010.
# Hieracium tardans

Hieracium tardans és una planta perenne de la familia de les asteràcies (compostes), probablement la més corrent del conjunt de plantes que formen el subgènere pilosella, el qual alguns autors prefereixen tractar com a gènere a part.

## Morfologia

La planta té un conjunt de fulles basals, disposades aproximadament en forma de roseta, de la que surt una tija sense fulles (en primaveres prou humides i llargues, pot acabar sortint una segona tija) que sosté un sol capítol de flors ligulades d'un color groc pàl·lid. A més de per llavors, es reprodueix per estolons, coberts d'un dens toment blanc i amb fulles com les de la roseta però més petites.
Les fulles de la roseta, de mides entre 2 i 6 cm de llarg i 0,5 a 1,5 centímetres d'amplada, són verdes a l'anvers, cobertes de llargs pèls irregularment espaiats, i al revers les cobreix un dens toment de pèls estel·lats blancs, de vegades amb alguns pèls simples llargs com els de l'anvers.
La tija, d'una alçada variable -entre 5 i 30 cm. generalment- d'un a un i mig mm. de gruix, sòl estar plena també de pèls estel·lats, barrejats amb pèls simples que no excedeixen els 2 mm. de longitud. El mateix tipus de pilositat però amb més abundància de pèls simples, sol tenir el capítol, format per unes bràctees estretes, d'un mm. aprox. i agudes. Al capítol s'hi poden veure també sovint glàndules negroses, en general poc abundants, les quals li poden donar un aspecte grisenc més o menys fosc.
Les flors, de color groc clar a la cara de dalt, solen tenir tons vermellosos a la cara inferior.

## Hàbitat

És segurament la planta del gènere que suporta més bé la sequedat, i per aquest motiu està amplament estesa per boscos clars, garrigues, brolles amb pi blanc o sense, tant en terrenys calcaris com silicis, sempre en terrenys no alterats o remoguts de fa prou temps, i pobres en matèria orgànica.

## Referències

* Flora - MANUAL DELS PAÏSOS CATALANS. Ed. Pòrtic, 3a edició juliol 2005. Oriol de Bolòs, Josep Vigo, Ramon M. Masalles, Josep M. Ninot
* PILOSELLA Hill, de Gonzalo Mateo Sanz, versió 1.1, 26-XII-2007, entre altres articles del mateix autor.

## Enllaços externs

* http://herbarivirtual.uib.es/cat-med/especie/6675.html Arxivat 2013-01-23 a Wayback Machine.
* http://biodiver.bio.ub.es/biocat/servlet/biocat.MapaDistribucioGMServlet?f14.%mobile=1%stringfied_taxon=+Hieracium+tardans
# Chamonix

Chamonix-Mont-Blanc o Chamonix (s'ha de pronunciar xamoní), (francoprovençal Chamônix) és un municipi francès, pertanyent al departament de l'Alta Savoia i a la regió d'Alvèrnia-Roine-Alps. L'any 2011 tenia 8.927 habitants. Està situat als peus de la muntanya del Mont Blanc.

## Geografia

Comparteix amb la vall d'Aosta el cim del Mont Blanc, el més alt de la Unió Europea (4.810 m).
La comuna de Chamonix-Mont-Blanc consta de 16 poblacions (villages o hameaux): Le Tour, Montroc, Le Planet, Argentière, Les Chosalets, Le Lavancher, Les Tines, Les Bois, Les-Praz-de-Chamonix, Chamonix-Mont-Blanc, Les Pècles, Les Mouilles, Les Barrats, Les Pélerins, Les Gaillands i Les Bossons.

## Història

Chamonix entrà a la història l'any 1091 quan el comte Aymon I feu donació de la vall a l'abat benedictí de Saint-Michel de la Cluse, al Piemont. Formà part dels Estats de Savoia i no passà a ser territori francès fins a la Revolució, el 1792. La pertinença a França se sancionà definitivament pel tractat de Torí de 1860. La comuna prengué el nom de Chamonix-Mont-Blanc el 21 de novembre de 1921.
Acollí els Jocs Olímpics d'hivern l'any 1924.

## Clima

Té un clima de muntanya. Al cim del Mont Blanc la temperatura pot davallar fins -40 °C i el vent pot arribar a 150 km/hora, les condicions meteorològiques poden canviar ràpidament.
L'any 2006 la ciutat de Chamonix va tenir una temperatura mitjana al mes de gener de -2,4 °C i al juliol de +19 °C.

## Referències

* ↑ Font:Météo France

## Enllaços externs

* Chamonix - Lloc web oficial (francès) (anglès)
* Lloc web sobre Chamonix (francès) (anglès)
* Webcam de la regió amb vistes al Mont Blanc
# Expedició 59

L'Expedició 59 va ser la 59a estada de llarga durada a l'Estació Espacial Internacional, que va començar a partir de l'arribada de la Soiuz MS-12 el 15 de març de 2019 transportant Aleksei Ovtxinin, Nick Hague i Christina Koch, unint-se amb Oleg Kononenko, David Saint-Jacques i Anne McClain que van ser transferits de l'Expedició 58. Ovtxinin i Hague originalment havien de volar cap a l'EEI a bord de la Soiuz MS-10, però van tornar a la Terra minuts després de l'enlairament per un avortament de contingència. L'expedició va acabar formalment amb el desacoblament de la Soiuz MS-11 transportant Kononenko, Saint-Jacques i McClain el 24 de juny de 2019; Ovtxinin, Hague i Koch van ser transferits a l'Expedició 60.

## Tripulació

| Posició | Tripulació |
| Comandant | Oleg Kononenko, RSA Quart vol espacial |
| Enginyer del vol 1 | David Saint-Jacques, CSA Primer vol espacial |
| Enginyer del vol 2 | Anne McClain, NASA Primer vol espacial |
| Enginyer del vol 3 | Aleksei Ovtxinin, RSA Tercer vol espacial |
| Enginyer del vol 4 | Nick Hague, NASA Segon vol espacial |
| Enginyer del vol 5 | Christina Koch, NASA Primer vol espacial |

## Notes

* 1 2 Comptant el vol avortat de la Soiuz MS-10, tot i que no van superar la línia de Kármán. La NASA ho compta com a vol, tot i que la RSA segueix la definició de la línia Kármán.

## Referències

* ↑ «Soyuz Docked to Space Station». NASA Blogs, 14-03-2019.
* 1 2 «Soyuz MS-12 docks with the Space Station – NASASpaceFlight.com». NASASpaceflight.com, 14-03-2019.
* ↑ «New crew launches to space station» (en anglès). Cable News Network, 15-03-2019. [Consulta: 17 març 2019]. «Hague and Ovchinin are getting a second chance after their original October 11 launch failed. Shortly after launch, there was an anomaly with the booster, and the launch ascent was aborted, resulting in a ballistic landing of the spacecraft, according to a NASA statement.»
* ↑ «NASA Astronaut Anne McClain, Crewmates Return from Space Station Mission». NASA, 24-06-2019.

## Enllaços externs

* Pàgina de la NASA sobre les Expedicions a l'Estació Espacial
# Sensaud de Lavaud

El Sensaud de Lavaud va ser un automòbil francès fabricat entre 1926 i 1928. Un cotxe inusual, fabricat a París per M. Dimitri Sensaud de Lavaud, un brasiler, tenia una transmissió automàtica. El xassís Alpax era d'aliatge fos, i estava alimentat per un motor de 6 cilindres de 5475 cc, d'origen americà, refrigerat per vapor,. Se'n van construir pocs.
La transmissió automàtica no funcionava amb engranatges, sinó que es basava únicament en la multiplicació del parell del convertidor (com el molt posterior Dynaflow de GM).
André Citroën tenia la intenció d'utilitzar una caixa de canvis basada en els principis de Sensaud de Lavaud en el seu Citroën Traction Avant 7A, llançat el 1934, però va resultar impossible per als seus enginyers fabricar el motor de 1300cc del cotxe, unit a la invenció de Sensaud de Lavaud, per accelerar i mantenir velocitats acceptables pujant, de manera que el 7A va aparèixer amb una unitat convencional de 3 velocitats.

## Referències

* ↑ Georgano: The Beaulieu Encyclopedia of the Automobile.
* ↑ Georgano: Autos. Encyclopédie complète. 1885 à nos jours.
* ↑ Harald H. Linz, Halwart Schrader: Die Internationale Automobil-Enzyklopädie. United Soft Media Verlag, München 2008, ISBN 978-3-8032-9876-8.

## Bibliografia

* CERF, Alain. Dimitri Sensaud de Lavaud – Un ingénieur extraordinaire. Nîmes (França): Editions du Palmier, 2009. ISBN 2-36059-000-6
* CERF, Alain. Dimitri Sensaud de Lavaud – An extraordinary engineer. Pinellas Park, Florida (USA): Tampa Bay Automobile Museum, 2010.
* David Burgess Wise, The New Illustrated Encyclopedia of Automobiles
* George Nick Georgano (Chefredakteur): The Beaulieu Encyclopedia of the Automobile. Volume 1: A–F. Fitzroy Dearborn Publishers, Chicago 2001, ISBN 1-57958-293-1.
* George Nick Georgano: Autos. Encyclopédie complète. 1885 à nos jours. Courtille, Paris 1975.
# Podhorie

* No s'ha de confondre amb Podhorie (Banská Štiavnica).
Podhorie és un poble i municipi d'Eslovàquia que es troba a la regió de Žilina, al centre-nord del país.

## Història

La primera menció escrita de la vila es remunta al 1393.
# Olaf Wildeboer i Faber

Olaf Wildeboer (Sabadell, 4 de març del 1983) és un nedador neerlandès d'origen català especialitzat en crol. Els seus pares, neerlandesos de naixement, es van establir a Sabadell l'any 1978. El pare d'Olaf, Paulus Wildeboer, va ser entrenador de natació del Club Natació Sabadell.
Olaf i el seu germà Aschwin, nedador especialista en esquena, van participar en els Jocs Olímpics d'Estiu 2004 amb l'equip espanyol, on Olaf Wildeboer va arribar a les semifinals en la prova de 200 metres lliures masculins.
Després dels campionats de món de natació de Montreal, l'any 2005, Olaf Wildeboer va decidir entrenar-se als Països Baixos. Allà va tenir com a entrenador l'excampió olímpic Pieter van den Hoogenband, entre d'altres. L'estiu del 2006 va decidir quedar-se a Eindhoven per competir per l'equip dels Països Baixos. Les autoritats esportives espanyoles van autoritzar el canvi. L'any 2006 va representar per primer cop el país dels seus pares.
Un cop es va retirar, va esdevenir entrenador. Va exercir a Dinamarca i, entre 2021 i 2023, va ser part de l'equip tècnic de la Reial Federació Espanyola de Natació.

## Referències

* ↑ «Olaf Wildeboer: "Vull fer a Copenhaguen el que va fer el meu pare al Natació Sabadell"». Ràdio Sabadell, 13-03-2018. [Consulta: 17 juny 2023].
* ↑ Serras, Manel «La paradoja de los hermanos Wildeboer» (en castellà). El País [Madrid], 12-08-2004. ISSN: 1134-6582.
* ↑ «Olaf Wildeboer, nuevo entrenador responsable del Centro Nacional RFEN-CAR Sant Cugat» (en castellà). RFEN, 16-06-2021. [Consulta: 17 juny 2023].
* ↑ Sànchez, Jordi. «Olaf Wildeboer deixa el CAR de Sant Cugat». iSabadell, 07-03-2023. [Consulta: 17 juny 2023].

## Enllaços externs

* (neerlandès) Perfil a Zwemkroniek
* (castellà) (anglès) Lloc web oficial Arxivat 2007-10-07 a Wayback Machine.
# Trabanca

Trabanca és un municipi de la província de Salamanca a la comunitat autònoma de Castella i Lleó. Limita amb Almendra a l'est, Ahigal de Villarino al sud, Cabeza de Framontanos i Villarino de los Aires a l'oest i Fermoselle al nord.

## Demografia

Evolució demogràfica :
| 1991 | 1996 | 2001 | 2004 |
| 264 | 261 | 248 | 262 |
# Trabia

Trabia (sicilià Trabbìa) és un municipi italià, dins de la ciutat metropolitana de Palerm. L'any 2007 tenia 9.176 habitants. Limita amb els municipis d'Altavilla Milicia, Caccamo, Casteldaccia i Termini Imerese.

## Administració

Llista d'alcaldes :
| Període | Identitat | Partit |
| 2007- | Salvatore Piazza | Llista cívica |
# Traductor universal

El traductor universal és un dispositiu de fictici comú a moltes obres de ciència-ficció, especialment a la televisió. Descrit per primera vegada el 1945 en la novel·la de Murray Leinster de "First Contact", l'objectiu del traductor universal és una traducció d'un idioma a un altre a temps real.
En moltes sèries de ciència-ficció, s'utilitza el traductor universal per excusar-se que totes les espècies (especialment les que acaben de conèixer) parlin en la mateixa llengua, ja que sinó els guions serien inviables.
Mentre que un traductor universal, sembla poc probable, a causa de la necessitat evident que la telepatia, els científics segueixen treballant per similars tecnologies en el món real entre llengües conegudes.

## Referències

* ↑ "Hic Rhodus, His Salta" by Robert Silverberg, Asimov's Science Fiction, January 2009, page 6.
* ↑ «'Tower of Babel' translator made». BBC News, 25-10-2006 [Consulta: 5 agost 2008].

## Vegeu també

* Traducció automàtica
* Reconeixement de la parla
* Processament de llenguatge natural
# Resolució 1058 del Consell de Seguretat de les Nacions Unides

La Resolució 1058 del Consell de Seguretat de les Nacions Unides fou adoptada el 30 de maig de 1996. Després de recordar resolucions anteriors incloses les resolucions 1027 (1995) i 1046 (1996), el Consell va prorrogar el mandat de la Força de Desplegament Preventiu de les Nacions Unides (UNPREDEP) a la República de Macedònia fins al 30 de novembre de 1996.
La missió de la UNPREDEP va tenir un paper important en el manteniment de la pau i l'estabilitat a Macedònia i la situació de seguretat havia millorat. El 8 d'abril de 1996, Macedònia i la República Federal de Iugoslàvia (Sèrbia i Montenegro) van signar un acord i ambdós van ser cridats a definir la seva frontera comuna.
Es va instar a tots els Estats membres a considerar positivament les sol·licituds del Secretari General perquè es presti assistència a la UNPREDEP, demanant al secretari general que informés abans del 30 de setembre de 1996 sobre la situació al país, la força i el mandat de la UNPREDEP.
La Resolució 1058 fou aprovada per 14 vots a favor, cap en contra i una abstenció de Rússia.

## Referències

* ↑ «Security Council extends until 30 November mandate of the Preventive Force in former Yugoslav Republic of Macedonia». United Nations, 30-05-1996.
* ↑ United Nations, Office of Public Information. UN monthly chronicle, Volumes 32–33. United Nations, Office of Public Information, 1996, p. 62.

## Vegeu també

* Llista de resolucions del Consell de Seguretat de les Nacions Unides 1001 a la 1100 (1995 - 1997)
* Dissolució de Iugoslàvia

## Enllaços externs

* PDF Text de la Resolució a UN.org
# Hieri

Hieri (en llatí Hierius, en grec antic Ἱέριος) va ser un retòric grec natural d'Atenes mencionat per Agustí d'Hipona a les seves Confessiones (4.14) i que també menciona Suides (s. v. Παμπρέπιος), però per altra banda és absolutament desconegut. Podria ser fill de Plutarc d'Atenes.

## Referències

* ↑ 1.Hierius a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 452
# Chamois Niortais Football Club

El Chamois Niortais Football Club és un club de futbol francès de la ciutat de Niort.

## Història

Després de la primera guerra mundial es fundà el club Amicale Club Niortais. La secció de futbol es fundà com a Étoile Sportive Niortaise. El 1923 molts jugadors marxaren a l'exèrcit francès i quan retornaren el 1925 crearen el Chamois Niortais Football Club. Es va inscriure a la lliga de Charentes. El 1943 fou un dels membres fundadors del Championnat de France amateur (CFA).
La temporada 1984-85 ascendí per primer cop a la seva història a la Division 2. Esdevingué professional la temporada 1985-86. El 1987 ascendí per primer cop a la primera divisió francesa. La temporada següent tornà novament a segona divisió.

## Entrenadors

Entre els entrenadors del club han destacat Kazimir Hnatow, Robert Charrier i Pascal Gastien.

## Jugadors

* Més partits: 435 - Franck Azzopardi
* Més gols a la lliga: 51 - Joël Bossis
* Més gols en una temporada: 17 - Walquir Mota (1995-96)

## Palmarès

* Tercera divisió francesa de futbol:
** 1984-85, 1991-92, 2005-06

## Referències

* ↑ «Les joueurs pour la saison 2016/2017» (en francès). Chamois Niortais F.C.. Arxivat de l'original el 13 d’octubre 2017. [Consulta: 1r agost 2016].
* ↑ Eric Mazet. «1925: Naissance des Chamois Niortais» (en francès). Chamois Niortais F.C., 29-07-2008. Arxivat de l'original el 25 de maig 2011. [Consulta: 18 novembre 2009].
* ↑ Eric Mazet. «1925/1926 : le club se structure» (en francès). Chamois Niortais F.C., 28-07-2008. Arxivat de l'original el 25 de maig 2011. [Consulta: 18 novembre 2009].
* ↑ Eric Mazet. «Franchina premier entraîneur» (en francès). Chamois Niortais F.C., 27-10-2008. Arxivat de l'original el 25 de maig 2011. [Consulta: 18 novembre 2009].
* 1 2 «Historique Chamois Niortais» (en francès). Arxivat de l'original el 14 d'abril 2009. [Consulta: 18 novembre 2009].
* ↑ «CFA Ouest 1950-51» (en francès). footballenfrance.fr. Arxivat de l'original el 20 de juliol 2011. [Consulta: 18 novembre 2009].
* ↑ «Division 3 Centre-Ouest 1984-85» (en francès). footballenfrance.fr. Arxivat de l'original el 20 de juliol 2011. [Consulta: 18 novembre 2009].
* ↑ «Grands dates du club depuis 1985» (en francès). Arxivat de l'original el 6 d'abril 2012. [Consulta: 18 novembre 2009].
* ↑ «Division 1 1987-88» (en francès). footballenfrance.fr. Arxivat de l'original el 20 de juliol 2011. [Consulta: 18 novembre 2009].
* ↑ «France - Trainers of First and Second Division Clubs on RSSSF» (en francès). [Consulta: 2 agost 2007].
* 1 2 3 «Records Joueurs» (en francès). chamoisniortais79.fr. Arxivat de l'original el 20 de juliol 2009. [Consulta: 17 desembre 2009].
* ↑ «Le Chamois Niortais FC : dates, palmarès, joueurs» (en francès). Chamois Niortais F.C., 31-08-2009. Arxivat de l'original el 25 de maig 2011. [Consulta: 17 desembre 2009].

## Enllaços externs

* Web oficial Arxivat 2011-02-23 a Wayback Machine.